• Ismét incidensek történtek Németországban
Ismét incidensek történtek Németországban
Új módszer szerint regisztrálják a migránsokat a balkáni útvonalon
MH/MTI – 2016.02.21. 11:16 – Szerbia nem zárta le egyik határát sem, ugyanakkor a migránsok regisztrálását a balkáni útvonalon hétfőtől a Zágrábban néhány napja megbeszélt új rendszer szerint végzi majd - jelentette ki vasárnap Aleksandar Vulin, Szerbia szociális ügyekkel megbízott minisztere. Gyalázatosnak nevezte a Brenner-hágónál levő osztrák-olasz határátkelőnél tervezett beléptetőkapu felállítását Domenico Manzione, az olasz belügyminisztérium migrációs államtitkára, hangsúlyozva, hogy ez migrációs vészhelyzetet teremthet a térségben. A német belügyminiszter lakhely-változtatási tilalom alá vonná a menekülteket.
Szerbia nem zárta le egyik határát sem, ugyanakkor a migránsok regisztrálását a balkáni útvonalon hétfőtől a Zágrábban néhány napja megbeszélt új rendszer szerint végzi majd - jelentette ki vasárnap Aleksandar Vulin, Szerbia szociális ügyekkel megbízott minisztere.
Németország elutasítja az Ausztriában bevezetett napi kontingens intézményétNémetország elutasítja a menedékkérők belépésére Ausztriában bevezetett napi kontingens intézményét, és kifogásait előterjeszti az uniós belügyminiszterek következő értekezletén - mondta a német belügyminiszter vasárnap az ARD országos közszolgálati televíziónak.Thomas de Maiziere az osztrák szabályozásról szólva hangsúlyozta: nincs rendben, hogy Ausztria azt mondja, hogy naponta "3250 menedékkérő továbbmehet Németországba"."Ez rossz jelzés, a szám nagyon-nagyon magas, ezt nem fogadjuk el" - jelentette ki a német belügyminiszter, hozzátéve, hogy az ügyet szóvá teszi a február 25-ei belügyminiszteri tanácsülésen.A balkáni migrációs útvonalon tervezett változtatásokat biztonsági okokból is elfogadhatatlanoknak nevezte. Rámutatott, hogy a nem EU-tag Macedónia nem tud menedékkérőket regisztrálni az erre szolgáló Eurodac uniós informatikai rendszerben.Hangsúlyozta: "nincs rendben, ha néhány ország úgy gondolja, hogy megoldhatják a problémát azzal, hogy a menedékkérők továbbterelésével és ellenőrzésük elhagyásával további terheket helyeznek Németországra."Thomas de Maiziere hozzátette, nem tudni, hogy a bejelentett intézkedéseket valóban végrehajtják-e, de az biztos, hogy Németország "tartósan nem tűri el", ha mások a kárára próbálják megoldani a gondjaikat.
Horvátország, Macedónia, Szerbia, Szlovénia és Ausztria rendőrségeinek vezetői csütörtökön Zágrábban arról állapodtak meg, hogy ezentúl a migránsokat közös erővel a macedón-görög határon regisztrálják, hogy elkerüljék a visszatoloncolásokat. Ez a megoldás lassítja a migránsok érkezését. Aleksandar Vulin kiemelte, azzal, hogy már Macedóniába sem léphetnek be azok, akik egyébként sem folytathatnák útjukat az Európai Unió országai felé, jelentősen csökken a migrációs nyomás a nyugat-balkáni útvonalon fekvő országokon. Macedónia lezárta Görögországgal közös határát az afgán migránsok előtt, csak irakiakat és szíriaiakat enged át - közölték vasárnap a görög hatóságok. A macedón hatóságok állítólag azzal indokolták az intézkedést, hogy Szerbia ugyanezt teszi. A szerb szociális ügyek minisztere ugyanakkor kiemelte, Belgrád nem hoz ilyen döntéseket, a migránsok belépéséről elsősorban Ausztria és Szlovénia dönt. A miniszter szerint jelenleg körülbelül kétezer migráns tartózkodik az országban. Délelőtt kisebb incidens történt a szerb-horvát határon fekvő Sidnél, amikor a migránsok körülbelül 100 fős csoportja gyalog indult el a helyi befogadóközpontból Horvátország felé. Rendőrök állították meg őket, a szabadkai Pannon RTV helyszíni beszámolója szerint a migránsok kövekkel dobálták meg a rendőröket, majd leültek az úttestre, nem akartak visszamenni a sidi központba, végül a hatóságok eltávolították őket az úttestről.Az éjszaka mintegy hatszáz migránst szállítottak tovább Horvátország felé Sidből, további ötszázan azonban még mindig ott várakoznak. Ugyanakkor azokat, akik valamiért nem léphettek be Horvátországba, a szerb-magyar határ melletti Szabadka befogadóközpontjában helyezték el. Macedóniából az éjszaka mintegy ötszáz bevándorló érkezett Szerbiába, akik a szükséges regisztrálás után folytatták útjukat Sid felé - közölte értesülését a honlapján a szerbiai közszolgálati televízió.
A német belügyminiszter lakhely-változtatási tilalom alá vonná a menekülteketA német belügyminiszter lakhely-változtatási tilalom alá vonná a menekülteket - írta a Welt am Sonntag című vasárnapi német lap.Thomas de Maiziere elmondta, hogy a "röghöz kötés" célja a sűrűn lakott térségek "gettósodásának" elkerülése, vagyis annak megakadályozása, hogy nemzetiségi zárványok alakuljanak ki a nagyvárosokban és vonzáskörzetükben. A jobboldali CDU politikusa hozzátette, sürgősen kötelezni kell a menekülteket, hogy meghatározott helyen rendelkezzenek lakóhellyel.
Német lapok: A hírszerző szolgálatok szerint az embercsempészek új útvonalakat keresnek Több ország hírszerző szolgálata tapasztalja, hogy az embercsempészek a görög-török uniós külső határ erősebb védelme miatt új útvonalakat keresnek, hogy menekülteket juttassanak el az Európai Unióba - írták vasárnap német lapok.A Welt am Sonntag és a Bild am Sonntag hírszerző szolgálatok értesüléseire hivatkozva azt írta, hogy az Égei-tengeren húzódó uniós külső határ erősebb felügyelete miatt forgalmasabbá válik a sokkal veszélyesebb - az EU-ba Egyiptomból és Líbiából vezető - földközi-tengeri útvonal. Líbia partvidéki településein már 150-200 ezer menekült várja, hogy jobbra forduljon az időjárás.A szétszakadt észak-afrikai országból eddig főleg eritreai, szomáliai és nigériai menekültek igyekeztek átkelni az EU-ba, főleg az Olaszországhoz tartozó Lampedusa szigetére. Most azonban növekedik a Szíriából származó menekültek száma Líbiában.Szakértők szerint forgalmasabb lehet a Grúzián és Oroszországon keresztül vezető menekülési útvonal is és meglehet, hogy a macedón-görög határ lezárása esetén a menekültek Olaszországot célozzák meg, kitérve Görögország nyugati partvidéke felé vagy átkelve Albániába, hogy onnan nekivágjanak az Adriának. Az is előfordulhat, hogy a görög-bolgár szárazföldi határon keresztül vezető út is forgalmasabb lesz.A Welt am Sonntag biztonsági körökre hivatkozva azt írta, hogy a határellenőrzés erősítése ugyan csökkenti a migrációs nyomást, de nem szünteti meg azt, mert Szíriában továbbra is tombol a polgárháború, a Szíria térségében működő menekülttáborok nagy részében változatlanul rosszak a körülmények és Afrika több térségét konfliktusok sújtják.
A CDU/CSU pártszövetséggel kormányzó szociáldemokraták (SPD) alapvetően támogatják az elképzelést. A lakóhely hatósági kijelölése és annak megváltoztatásának tilalma "meghatározott időre értelmes kiegészítő intézkedés lehet", ha a belügyminisztérium jogilag kellően megalapozott javaslatot dolgoz ki - mondta a lapnak az építésügyért felelős SPD-s miniszter, Barbara Hendricks, hozzátéve, hogy a menekültek elhelyezésénél a tartományok lakáspiaci helyzetéhez illeszkedő döntéseket kell hozni.A Welt am Sonntag szerint a belügyi tárca már elkészített egy szabályozási tervet, amely a kilencvenes években a volt kommunista országokból áttelepült német nemzetiségű bevándorlókra alkalmazott megoldáson alapul. Ezek az emberek az első két évben csak a hatóságilag kijelölt lakhelyen élhettek és elvesztették jogosultságukat a szociális támogatásra, ha a határidő előtt elköltöztek.A CDU/CSU parlamenti (Bundestag) frakciója is támogatja a belügyminisztert. A beilleszkedés nem sikerülhet, ha gettók képződnek, a nagyvárosokat pedig nem szabad túlterhelni - mondta a Welt am Sonntagnak Thomas Strobl helyettes frakcióvezető. Hangsúlyozta: kivétel a szabály alól két feltétel teljesülésével lehetséges, akkor, ha az illető a kiszemelt településen el tudja tartani magát és szerez lakást.Az egyelőre bizonytalan, hogy alkalmazható-e a szabály a menekültekre, mert az Európai Unió Bírósága még vizsgál egy vonatkozó ügyet. A testület két Németországban élő, oltalmazotti státussal rendelkező szíriai állampolgár esetével foglalkozik az illetékes német bíróságok felkérésére és azt kell eldöntenie, hogy a lakhelykorlátozás összefér-e az uniós menekültügyi szabályokkal. Döntés márciusban várható.
Meglepte az osztrák kancellárt az uniós kritika hevességeMeglepte az osztrák kancellárt annak az európai uniós kritikának a hevessége, amely az ausztriai beléptetési kvótáról szóló döntést követte - derült ki a Kleine Zeitung című osztrák újság vasárnapi számából.Az Európai Bizottságnak meg kell értenie, hogy Ausztria idén már nem tud annyi menekültet befogadni, mint azt tavaly tette - hangsúlyozta az újságnak adott nyilatkozatában Werner Faymann. Természetesen a bizottság jogi szempontból megvizsgálhatja az ausztriai napi kvótát, hiszen az unió, akárcsak Ausztria, jogállami keretek között működik - hangsúlyozta a kancellár.Úgy fogalmazott, politikai szempontból nézve gondatlanság lenne, ha nem ellensúlyoznák időben a kialakult helyzetet. Ugyanis már most látható, hogy legkésőbb az év közepéig több menekült érkezne Ausztriába, mint amennyit integrálni lehetne az országban."A kormányfők és uniós bizottsági vezetők többsége számára világos, hogy mindig azok táborába tartoztam, akik az európai megoldást szorgalmazzák és teszik ezt ma is" - jelentette ki a kancellár, hozzátéve, időközben azonban bebizonyosodott, hogy az unió a menekültválság kezelésére hozott tavalyi intézkedései nem érték el a kellő hatást. Rámutatott: számos európai terv csupán szándék és nem valósult még meg. Azokat, akik vállalják a felelősséget, nem lepheti meg, hogy ezzel párhuzamosan egy B-terv készült - mondta a kancellár.Faymann kijelentette: az elmúlt év végére már világos volt számára, hogy a tavalyi menekültáradat egy sokkal drámaiabb formában megismétlődhet, amennyiben nem sikerül az unió külső határait megvédeni és a regisztrációs központokat létrehozni."Nézzék meg, hogy Magyarországgal összevetve hány menekült kap Ausztriában alapvető ellátást. Ha ezt összehasonítják, rögtön láthatják a különbséget" - mondta a kancellár. Faymann szerint a szomszéd országoknak kétségtelenül egyeztetniük kell egymással, azonban véleménye szerint "minden bizonnyal nem jutna egyetértésre" Orbán Viktor magyar miniszterelnökkel a menekültjog kérdésében. Arra a kérdésre, hogy a német kancellár továbbra is a szövetségesének számít-e, Faymann úgy válaszolt: vannak különbségek, hiszen Ausztria amellett áll ki, hogy a befogadandó menekültek számának szabjanak felső határt, azonban Angela Merkel nem akar hasonló irányértéket megállapítani. "Talán egy napon mégis megteszi ezt" - tette hozzá. Faymann úgy fogalmazott: Németország tízszer akkora, mint Ausztria, tehát tízszer annyi lehetősége is van, de egyedül Németország sem tudja megoldani a helyzetet. Újabb incidensek Bajorországban
Németországban a hét végén újabb incidensek történtek a menekültválsággal kapcsolatban. Vasárnapra virradó éjjel a bajorországi Dorfen menedékkérőket befogadó állomásán egy 38 éves szomáliai férfi késsel megsebesített egy 20 éves szenegáli fiatalembert. Az áldozat belehalt sérüléseibe, a szomáliai férfit őrizetbe vették, a nyomozás első adatai szerint a halálos késelést vita előzte meg - közölte a felső-bajorországi rendőrkapitányság.A szászországi Bautzenben vasárnap hajnalban tűz ütött ki egy menedékkérőknek előkészített szálláson. Hetven tűzoltó bevetésével ugyan sikerült megakadályozni, hogy a lángok átterjedjenek a szomszédos épületekre - lakóházakra és egy szupermarketre -, de a tűzoltók nem végezhették munkájukat zavartalanul.Az MDR regionális közszolgálati médiaszolgáltató társaság beszámolója szerint a helyszínen összeverődött emberek - köztük ittas férfiak - közül többen kifejezték, hogy örömükre szolgál a tűzvész, és a rendőröknek három embert a tűzoltók munkájának akadályozása miatt távozásra kellett kötelezniük, és kettőt közülük őrizetbe is vettek.Az egykori szálloda tetőszerkezetében keletkezett tűz oka egyelőre ismeretlen. Az ügyet a tartományi rendőrség szélsőséges indíttatású bűncselekményekkel foglalkozó munkacsoportja is vizsgálja.
Róma: Újabb Lampedusa lesz az olasz-osztrák határ
Gyalázatosnak nevezte a Brenner-hágónál levő osztrák-olasz határátkelőnél tervezett beléptetőkapu felállítását Domenico Manzione, az olasz belügyminisztérium migrációs államtitkára, hangsúlyozva, hogy ez migrációs vészhelyzetet teremthet a térségben.Háromszáz fős élő lánccal tiltakoztak civilek szombaton a Brenner-hágó olasz oldalán a határátkelő ellenőrzésének visszaállítása ellen. Domenico Manzione, a migrációért felelős olasz belügyi államtitkár úgy fogalmazott, hogy az Ausztria által a Brenner-hágónál tervezett "fal" migránsokkal árasztaná el Olaszországot. A migráció eddigi balkáni útvonala szárazföldön és tengeren is módosulna az Adriai-tenger irányába, ami kizárólag Itália felé mozdítaná el az emberáradatot. "Fennáll a konkrét veszély, hogy az északkelet-olaszországi határunk északi Lampedusává válik" - mondta Manzione az Il Mattino című nápolyi napilapnak szombaton az Észak-Afrikából érkező migránsok első számú célállomására, a délolasz Lampedusa szigetére utalva. Hozzátette, hogy Olaszországban eddig három regisztrációs központ (hot spot) nyílt meg, egy Lampedusán, másik kettő pedig Szicíliában. A következő a szintén déli Tarantóban február végén kezdi meg működését. Domenico Manzione szerint nem kizárt, hogy az Ausztria okozta "határválság" miatt egy további regisztrációs központra is szükség lehet az északolasz határtérségben. Korábban ugyanerről Angelino Alfano olasz belügyminiszter is beszélt. Azt jósolta, hogy az Európába irányuló migráció útvonala újból módosul, ismételten Olaszország irányába, a déli Puglia partjaira és Szlovénián keresztül északkelet-Itáliába, ahol az osztrák határzár miatt a migránsok nem tudnának már semmilyen irányba továbbmenni. A migránsáradatra készülve a római belügyminisztérium a jelenlegi több mint százezer helyen túl további ötvenezer szálláshely biztosításán dolgozik Bécs döntése szerint péntektől kezdve a továbbutazókkal együtt naponta legfeljebb 3200 migráns léphet be Ausztriába, és a déli határnál - a Szlovénia felől érkező migránsok részéről - maximum 80 menedékkérelmet lehet benyújtani. Erről Werner Faymann osztrák kancellár február 12-én tárgyalt Rómában. Matteo Renzi olasz miniszterelnök az EU állam-és kormányfőinek csütörtöki csúcstalálkozóján kijelentette: "Ausztria álláspontja érthető, mivel több menekültkérő érkezik oda mint Olaszországba és sokkal kisebb népességű országról van szó. Az osztrák probléma valós, mégsem lehet elképzelni a Brenner-hágó lezárását, amely jelképesen és nem csak jelképesen az európai egység egyik alapköve. Tehát együtt kell megoldást keresni" - mondta."A Brenner-hágó határának lezárása pusztító hatással lenne mindazokra, akik évtizedek óta az unión belüli határok eltörléséért küzdöttek" - jelentette ki korábban Karl Zeller, a Dél-Tiroli Néppárt olasz szenátora, hangsúlyozva, hogy a Brenner-hágónál nincsen migránsnyomás. Hozzátette: "Ha Ausztria lezárja határait Magyarország és Szlovénia felé, meggyőződésem, hogy az olasz kormány nem fog habozni és szintén lezárja a Szlovéniával közös határát". René Pollitzer, Ausztria olaszországi nagykövete úgy nyilatkozott, hogy "egyelőre nem változik semmi az olaszországi határszakaszokon, főleg a Brenner-hágónál nem, amely Ausztria számára is kiemelten jelentős". A Corriere della Sera című olasz napilap értesülései szerint az osztrák fél áprilistól nemcsak a Brenner-hágónál levő határátkelőnél, hanem a szintén Trentino-Alto Adige tartományban található Passo Resia és Prato alla Drava (San Candido) határpontnál is beléptető kapukat létesíthet, valamint Tarvisiónál Friuli-Venezia Giulia tartományban.
Macedónia nem enged át afgán migránsokat Macedónia lezárta Görögországgal közös határát az afgán migránsok előtt, csak irakiakat és szíriaiakat enged át - közölték vasárnap a görög hatóságok.A macedón hatóságok állítólag azzal indokolták az intézkedést, hogy Szerbia ugyanezt teszi - írta az AP hírügynökség.A görög hatóságok szerint a macedónok szombat óta korlátozzák az átjutást, átkutatják a határt átlépni akarókat, és útlevelet követelnek tőlük. Korábban elfogadták a görög rendőrség hivatalos dokumentumait arról, hogy az illetőt regisztrálták.A macedón lépés hatására feltorlódtak a migránsok a macedón-görög határ görög oldalán. A görög rendőrség szerint 800-an várakoztak az idomeni határátkelőnél vasárnap, és további 2750-en 55 autóbuszban a közelben. A görög rendőrség arról nem adott tájékoztatást, hogy a várakozók között milyen arányban vannak az albánok.A helyi idő szerint reggel hat órát megelőző 24 órában Macedónia csak 310 migránst engedett be az országba.Macedónia először novemberben vezetett be korlátozást a migránsok beengedésében, attól az időponttól csak afgánokat, szíriaiakat és irakiakat engedett be az országba. Az Európai Unió migránselosztási terve szerint csak a szíriaiak, az irakiak és az eritreaiak jogosultak arra, hogy részt vegyenek ebben a programban.
Cerar: Szlovénia biztonságos országSzlovénia biztonságos ország, és állampolgárainak nem kell félnie a migránsoktól - mondta Miro Cerar szlovén miniszterelnök a hétvégén, miután az utóbbi napokban több helyen is tüntettek Szlovéniában a kormány által tervezett befogadóállomások létrehozása ellen. Az utolsó ilyen tüntetést szombaton tartották Sencurban, a Ljubljanától északra fekvő Kranj városától nem messze: közel háromezren vonultak utcára, hogy tiltakozzanak a településen tervezett befogadótábor létrehozása ellen."Szlovéniában magas fokú a biztonság, és állampolgárainak nem kell félnie a migránsoktól" - mondta Cerar a közszolgálati televíziónak adott interjújában. Hozzátette: "ideiglenesen el kell helyeznünk valahol a bevándorlókat, míg nem tudják tovább folytatni az útjukat". A kormányfő kiemelte: a rendőrség és a katonaság együtt jól kezeli a migránsáradatot, és a balkáni útvonalon fekvő országokkal is jó az együttműködés."Növelnünk kell befogadóképességünket, hogy ideiglenesen el tudjuk látni a migránsokat, erről tárgyalunk most a helyi önkormányzatokkal" - jelentette ki, majd hozzáfűzte, bízik abban, hogy megegyezés születik.Cerar kihangsúlyozta, hogy megérti az emberek aggodalmát, miután Németországban több incidens történt az utóbbi időkben, de szerinte Szlovéniában ez nem fog megtörténni. A kormányfő arról is beszélt, hogy a brüsszeli EU-csúcson megpróbáltak nyomást gyakorolni rá, hogy Szlovénia álljon el a migránsok fogadását korlátozó szigorításoktól, amelyeket Ausztria is bevezetett, de ő erre nem volt hajlandó. Sajtóértesülések szerint Alekszisz Ciprasz görög kormányfő attól tart, hogy országában rekednek a migránsok, ezért arra kérte Cerart, ne vezessenek be a menekültekre vonatkozó kvótákat.Szlovéniában a legfrissebb adatok szerint tavaly október közepe óta közel 473 ezer bevándorlót regisztráltak, csak ebben az évben 93 ezret. A horvát-szlovén határt szombaton 834 migráns lépte át. 400-an közülük még aznap elhagyták Szlovéniát és tovább mentek Ausztriába. Jelenleg 1048, Közel-Keletről érkezett bevándorló tartózkodik az országban, 784-en az osztrák határ melletti Sentiljben.
A legsötétebb szoba - Johan Theorin
Gyerekdalok és mondókák DVD